Պավել Գևորգյան

Պավել Սամվելի Գևորգյան (), հայ մաթեմատիկոս, ֆիզիկամաթեմատիկական գիտությունների դոկտոր, պրոֆեսոր, Մոսկվայի պետական մանկավարժական համալսարանի ակադեմիկոս Պ.Ս. Նովիկովի անվան մաթեմատիկական անալիզի ամբիոնի վարիչ:

Մ. Լոմոնոսովի անվան Մոսկվայի պետական համալսարանի մեխանիկա-մաթեմատիկական ֆակուլտետի МГУ.01.17 դիսերտացիոն խորհրդի անդամ։

Մ. Լոմոնոսովի անվան Մոսկվայի պետական համալսարանի մեխանիկա-մաթեմատիկական ֆակուլտետի պետական քննական հանձնաժողովի նախագահ "Ֆունդամենտալ մաթեմատիկա և մեխանիկա" մասնագիտության գծով։

Ռուսաստանի Դաշնության կառավարության՝ Կրթության ոլորտում մրցանակների գծով հանձնաժողովի քարտուղար։

Ռուսաստանի Դաշնության գիտության և կրթության նախարարության մաթեմատիկայի գիտա-մեթոդական խորհրդի միջնակարգ դպրոցի և մանկավարժական բուհերի բաժանմունքի նախագահ։

 Կենսագրություն 
1980 թվականին ընդունվել է Երևանի պետական համալսարանի մեխանիկա-մաթեմատիկական ֆակուլտետը։ 1984 թվականին Հայաստանի մաթեմատիկական ուսանողական օլիմպիադայի հաղթող։ ՍՍՀՄ համամիութենական ուսանողական մաթեմատիկական օլիմպիադայի Հայաստանի ազգային հավաքականի անդամ (ք. Վիլնյուս)։ 1984 թվականին տեղափոխվել է Մ. Լոմոնոսովի անվան Մոսկվայի պետական համալսարանի մեխանիկա-մաթեմատիկական ֆակուլտետը։ 1985 թվականին գերազանցության դիպլոմով ավարտել է համալսարանը և ընդունվել Մ. Լոմոնոսովի անվան Մոսկվայի պետական համալսարանի մեխանիկա-մաթեմատիկական ֆակուլտետի ասպիրանտուրան։ 

1989 թվականին պաշտպանել է թեկնածուական թեզը և ստացել ֆիզիկամաթեմատիկական գիտությունների թեկնածուի գիտական աստիճան։ 2001 թվականին պաշտպանել է դոկտորական թեզը և ստացել ֆիզիկամաթեմատիկական գիտությունների դոկտորի գիտական աստիճան։

 Աշխատանքային գործունեություն 
1987-1988 թվականներին՝ համատեղության կարգով աշխատել է Մոսկվայի էներգետիկական ինստիտուտի բարձրագույն մաթեմատիկայի հատուկ դասընթացների ամբիոնում որպես դասախոս։ 

 1989-1994 թվականներին՝ Արցախի պետական համալսարանի բարձրագույն մաթեմատիկայի ամբիոնի դասախոս։ 

 1994-1996 թվականներին՝ Արցախի պետական համալսարանի բնագիտական ֆակուլտետի դեկան։

 1996-2000 թվականներին՝ Արցախի պետական համալսարանի ռեկտոր։ 

 2000-2015 թվականներին՝ Մոսկվայի էներգետիկական ինստիտուտի բարձրագույն մաթեմատիկայի ամբիոնի պրոֆեսոր։ 

 2008-2016 թվականներին՝ Աշխատանքի և սոցիալական հարաբերությունների ակադեմիայի բարձրագույն և կիրառական մաթեմատիկայի ամբիոնի վարիչ (ք.Մոսկվա)։ 

 2015-2016 թվականներին՝ Մոսկվայի պետական մանկավարժական համալսարանի պրոռեկտոր։

 2015 թվականից՝ Մոսկվայի պետական մանկավարժական համալսարանի մաթեմատիկական անալիզի ամբիոնի վարիչ։

 Գիտական հետազոտությունների ոլորտներ 
Ձևափոխությունների անընդհատ խմբեր։ Էքվիվարիանտ տոպոլոգիա։ Շեյպերի տեսություն։

 Պարգևներ և կոչումներ 
 Ռուսաստանի Դաշնության կառավարության մրցանակի դափնեկիր (2014):
 Ռուսաստանի Դաշնության բարձրագույն կրթության պատվավոր աշխատող (2012):
 «Աշխատանքի վետերան» կոչում (2023):
 «Պրոֆեսիոնալ հավատարմության համար» պատվո նշան (2024):

 Ծանոթագրություններ 

 Արտաքին հղումներ 
 Кафедра математического анализа МПГУ.
 Геворкян Павел Самвелович (к шестидесятилетию со дня рождения). "Преподаватель 21 век", 1 (2), 2023, 440-445.
 Научно-методический совет по математике минобрнауки РФ.
 Энциклопедия. Учёные России.
 Mathematics Genealogy Project
 Общероссийский математический портал
 Лекции П.С. Геворкяна по математическому анализу 
 Онлайн лекции П.С. Геворкяна по математическому анализу
 Полный список публикаций в системе ИСТИНА (МГУ).

Կատեգորիա:20-րդ դարի ռուս մաթեմատիկոսներ
Կատեգորիա:ԵՊՀ շրջանավարտներ
Կատեգորիա:Խորհրդային մաթեմատիկոսներ
Կատեգորիա:Հայ մաթեմատիկոսներ
Կատեգորիա:Հայ պրոֆեսորներ
Կատեգորիա:Մաթեմատիկոսներ այբբենական կարգով
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս մաթեմատիկոսներ
Կատեգորիա:Ֆիզիկամաթեմատիկական գիտությունների դոկտորներ